Aratus Minor

Aratus Minor (natus circa 250 a.C.n., mortuus post 213 a.C.n.) fuit filius Arati Sicyonii, septies decies Foederis Achaici strategi. Et ipse anno 219/218 a.C.n. strategus confoederationis fuitPolybius IV.37.1.

Bello Cleomenico Aratus Sicyonius, cum strategus decimum  anno 226 a.C.n. a rege Lacedaemoniorum Cleomene proelio apud Dymen victus esset et societatem Macedonum omnino necessariam haberet, filium  legatumPolybius II.51.5. atque mox etiam obsidemPlutarchus, Aratos 42 et Cleomenes 19. ad Antigonum Dosonem misit. Victoria per Macedones parta, Aratus Minor strategiam et ipse anno 219 a.C.n. gessit. Tum vero Foedus Achaicum non iam liberum erat sed regibus Macedonicis subiectum.

Uxorem quam duxerat, Polycratiam nomine, corrupit rex et hospes Philippus VPlutarchus, Aratos 49.2 et 51.3.  Cleomenes 16.5. Polybius V.27.3. Titus Livius XXVII.31.8 (apud modernos sunt qui putent matrem regis Persei fuisseJulius Beloch, Grieschische Geschichte IV.2, 1912 p.140. M. Holleaux, Etudes d'épigraphie et d'histoire grecques V, 1957, p.300.).

Anno 214 a.C.n. in Messeniam cum patre venit ubi regem Philippum V spe arcis Ithomae potiundae bellum civile inter partes foventem animadvertit atque ob hoc ipsum  maledictis acerbis increpuitPolybius VII.12.9. Plutarchus, Aratos 50.. Rem aeque ferre simulavit rex sed anno posteriore Aratus pater obiit, veneno, ut sibi ipse videbatur, iussu Philippi V petitus. Si Plutarcho credimus filius quoque veneficiis ad insaniam ductus est et multa flagitiosa facinora commisit antequam morereturPlutarchus, Aratos 54..
 Notae 

 Plura legere si cupis 
Élie Bikerman, "Notes sur Polybe. II : Les négociations entre Aratos et Antigonos Doson", Revue des Études Grecques, 1943ː 287-304. 
 Domenica Paola Orsi, L'alleanza acheo-macedone: studio su Polibio, Edipuglia, 1991 Recensio critica
 Charles H. Skalet, Ancient Sicyon  with a prosopographia Sicyonia, Johns Hopkins press, 1929 Recensio critica Recensio critica altera
 Walbank (F. W.). Aratos of Sicyon, Cambridge University Press, 1933 Recensio critica

 Nexus externi 
Paulys Realenzyklopädie
Categoria:Nati saeculo 3 a.C.n.
Categoria:Mortui 219 a.C.n.
Categoria:Politici Graeci antiqui